**LAZDIJŲ RAJONO SAVIVALDYBĖS TARYBA**

# SPRENDIMAS

**DĖL DALIES PATALPOS NUOMOS**

2020 m. liepos 23 d. Nr. 34-456

#### Lazdijai

 Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsniu, Lazdijų rajono savivaldybės ilgalaikio materialiojo turto viešo nuomos konkurso ir nuomos be konkurso organizavimo ir vykdymo tvarkos aprašo, patvirtinto Lazdijų rajono savivaldybės tarybos 2020 m. vasario 28 d. sprendimu Nr. [5TS-279](https://teisineinformacija.lt/lazdijai/Default.aspx?Id=3&DocId=54846) „Dėl Lazdijų rajono savivaldybės ilgalaikio materialiojo turto viešo nuomos konkurso ir nuomos be konkurso organizavimo ir vykdymo tvarkos aprašo patvirtinimo“, 12 ir 13 punktais ir Nuompinigių už Lazdijų rajono savivaldybės ilgalaikio ir trumpalaikio materialiojo turto nuomą skaičiavimo tvarkos aprašo, patvirtinto Lazdijų rajono savivaldybės tarybos 2020 m. vasario 28 d. sprendimu Nr. [5TS-280](https://teisineinformacija.lt/lazdijai/Default.aspx?Id=3&DocId=54747) „Dėl nuompinigių už Lazdijų rajono savivaldybės ilgalaikio ir trumpalaikio materialiojo turto nuomą skaičiavimo tvarkos aprašo patvirtinimo“, 4.2 papunkčiu, atsižvelgdama į Lazdijų rajono savivaldybės administracijos 2020-07-17 raštą Nr. 1-2072 „Dėl nuompinigių dydžio nustatymo“, Lazdijų rajono savivaldybės taryba n u s p r e n d ž i a:

 1. Išnuomoti viešo konkurso būdu 5 metų laikotarpiui telekomunikacijos veiklai vykdyti Lazdijų rajono savivaldybei nuosavybės teise priklausančią, šiuo metu Lazdijų rajono savivaldybės administracijos patikėjimo teise valdomą, dalį patalpos Nr. 1-2 (bendras plotas – 6 kv. m) mokyklos pastate 1C2p (unikalus Nr. 5997-2008-0019), esančiame Lazdijų r. sav., Kučiūnų sen., Miškinių k., Liepų g. 49.

 2. Nustatyti 1 punkte nurodytos patalpos pradinę nuomos kainą – 20,88 Eur už mėnesį.

 3. Įpareigoti Lazdijų rajono savivaldybės administracijos direktorių:

 3.1. organizuoti šio sprendimo 1 punkte nurodyto ilgalaikio materialiojo turto nuomos viešą konkursą;

 3.2. įvykus savivaldybės turto nuomos konkursui, pasirašyti Lazdijų rajono savivaldybės materialiojo turto nuomos sutartį.

 4. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

Ineta Junelienė, tel. (8 318) 51 460

**LAZDIJŲ RAJONO SAVIVALDYBĖS TARYBOS SPRENDIMO**

 **„DĖL DALIES PATALPOS NUOMOS“ PROJEKTO**

**AIŠKINAMASIS RAŠTAS**

2020-07-20

 Lazdijų rajono savivaldybės tarybos sprendimo „Dėl dalies patalpos nuomos“ projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsniu, Lazdijų rajono savivaldybės ilgalaikio materialiojo turto viešo nuomos konkurso ir nuomos be konkurso organizavimo ir vykdymo tvarkos aprašo, patvirtinto Lazdijų rajono savivaldybės tarybos 2020 m. vasario 28 d. sprendimu Nr. [5TS-279](https://teisineinformacija.lt/lazdijai/Default.aspx?Id=3&DocId=54846) „Dėl Lazdijų rajono savivaldybės ilgalaikio materialiojo turto viešo nuomos konkurso ir nuomos be konkurso organizavimo ir vykdymo tvarkos aprašo patvirtinimo“, 12 ir 13 punktais ir Nuompinigių už Lazdijų rajono savivaldybės ilgalaikio ir trumpalaikio materialiojo turto nuomą skaičiavimo tvarkos aprašo, patvirtinto Lazdijų rajono savivaldybės tarybos 2020 m. vasario 28 d. sprendimu Nr. [5TS-280](https://teisineinformacija.lt/lazdijai/Default.aspx?Id=3&DocId=54747) „Dėl nuompinigių už Lazdijų rajono savivaldybės ilgalaikio ir trumpalaikio materialiojo turto nuomą skaičiavimo tvarkos aprašo patvirtinimo“, 4.2 papunkčiu, atsižvelgiant į Lazdijų rajono savivaldybės administracijos 2020-07-17 raštą Nr. 1-2072 „Dėl nuompinigių dydžio nustatymo“.

 2020-07-10 baigėsi Lazdijų rajono savivaldybės materialiojo turto nuomos sutartis Nr. 2015-07-27/37-49. Telia Lietuva, AB 2020-07-14 raštu Nr. 2020-02137 paprašė pratęsti patalpos nuomos sutartį penkių metų terminui arba paskelbti aukščiau minėtai patalpai viešąjį nuomos konkursą telekomunikacijos veiklai vykdyti. Patalpos buvo nuomotos penkeriems metams.

 Šio sprendimo projekto tikslas – išnuomoti viešo konkurso būdu 5 metų laikotarpiui telekomunikacijos veiklai vykdyti Lazdijų rajono savivaldybei nuosavybės teise priklausančią šiuo metu Lazdijų rajono savivaldybės administracijos patikėjimo teise valdomą dalį patalpos Nr. 1-2 (bendras plotas – 6 kv. m) mokyklos pastate 1C2p (unikalus Nr. 5997-2008-0019), esančiame Lazdijų r. sav., Kučiūnų sen., Miškinių k., Liepų g. 49. Nustatyti 1 punkte nurodytos patalpos pradinę nuomos kainą – 20,88 Eur už mėnesį. Įpareigoti Lazdijų rajono savivaldybės administracijos direktorių: organizuoti šio sprendimo 1 punkte nurodyto ilgalaikio materialiojo turto nuomos viešą konkursą, įvykus savivaldybės turto nuomos konkursui, pasirašyti Lazdijų rajono savivaldybės materialiojo turto nuomos sutartį.

 Parengtas sprendimo projektas neprieštarauja galiojantiems teisės aktams.

 Priėmus sprendimo projektą, kitų teisės aktų keisti nereikės.

 Priėmus sprendimo projektą, neigiamų pasekmių nenumatoma.

 Dėl sprendimo projekto pastabų ir pasiūlymų negauta.

 Sprendimo projektą parengė Lazdijų rajono savivaldybės administracijos Biudžeto, finansų ir turto valdymo skyriaus vyr. specialistė Ineta Junelienė.

Biudžeto, finansų ir turto valdymo skyriaus

vyr. specialistė Ineta Junelienė